મારી સેકન્ડ ઇનિંગ્સમાં ‘ફાગુન’, ‘ત્રિશૂલ’, ‘નમકીન’ અને ‘લમ્હે’ જેવી ફિલ્મો ટર્નિંગ પોઇન્ટ બની રહી. એક લાંબા વિરામ બાદ મને ‘ઓમ જય જગદીશ’, ‘રંગ દે બસંતી’ અને ‘દિલ્લી 6’ મળી હતી. મેં મારા જીવન અને કારકિર્દીનો દરેક તબક્કો માણ્યો છે. હું સંયુક્ત કુટુંબમાં ઘણી બધી બહેનો સાથે મોટી થઈ છું. મને જે મિત્રો અને કુટુંબ મ‌ળ્યું છે તેના માટે જાતને નસીબદાર ગણું છું. હું આજેય ફિલ્મો તરફ તીવ્ર ખેંચાણ ધરાવું છું. દર સપ્તાહે રિલીઝ થતી નવી ફિલ્મ મિત્રો સાથે જોઉં છું. આજે પણ જ્યારે ફિલ્મ શરૂ થવાની હોય ત્યારે મારું હૃદય એક ધબકારો ચૂકી જાય છે અને જ્યારે કોઈ કલાકાર ઉત્તમ અભિનય કરે ત્યારે મારી આંખો ચમકી જાય છે. જીવન ખૂબ સુંદર છે અને આટલું સુંદર જીવન માણી રહી હોવાનું સદ્્ભાગ્ય મને સાંપડ્યું છે.’